Pascal Janin

Pascal Janin (s. 4. huhtikuuta 1956) on ranskalainen jalkapallovalmentaja ja entinen maalivahti. Syyskuusta 2015 lähtien hän on toiminut JS Kairouanin päävalmentajana.

Ura

Janin'n pelaajaura maalivahtina jäi meriiteiltään varsin vaatimattomaksi. Hän edusti lähinnä alempien sarjatasojen joukkueita aloittaen SCO Angersissa 1974. Seuran kanssa hän juhli Division 2:n voittoa kaudella 1975–1976 ja hopeaa 1977–1978. Pääsarjavisiitti jäi siis Janin'n osalta yhteen kauteen. 

Kaikkiaan Janin pelasi urallaan 114 ottelua pääsarjatasolla. Hän edusti 1984 lyhyen aikaa myös AS Monacoa. Uransa Janin lopetti 33-vuotiaana RC Strasbourgissa vuonna 1989. 

Pelaajauransa jälkeen Janin on toiminut RC Strasbourgin organisaatiossa Centre de Formation'n johtajana, maalivahtivalmentajana sekä FC Metzissä juniori- ja maalivahtivalmentajana.

Päävalmentajadebyyttinsä Janin teki 51-vuotiaana Stade Brestois'n päävalmentajana joulukuussa 2006. Hän pelasti seuran putoamiselta johdattaen sen lopulta neljänneksitoista Ligue 2:ssa. Ensimmäinen kokonainen kausi päävalmentajana toi upeasti seitsemännen sijan, mutta kauden 2008–2009 kehno alku maksoi Janin'lle työpaikan ja hän sai potkut lokakuussa 2008. Brest: l'entraîneur limogé  

Janin palasi valmennustehtäviin elokuussa 2009, kun hänen entinen seuransa RC Strasbourg palkkasi hänet eronneen Gilbert Gressin seuraajaksi. Pascal Janin officiellement intronisé entraîneur de Strasbourg Kausi sujui Janin'n johdolla luvattoman surkeasti ja lopulta Strasbourg putosi ensimmäistä kertaa historiassaan Nationaliin, kolmannelle sarjatasolle. Châteauroux-Racing 2-1 : Strasbourg relégué en National ! Kauden jälkeen Janin sai jättää tehtävänsä. Fournier, nouveau coach du RCS

Marraskuussa 2012 Janin siirtyi valmentamaan Afrikkaan, kun hänestä tuli malilaisen Stade Malienin päävalmentaja.Le Stade malien de Bamako : Un nouvel entraineur débarque Hän luotsasi joukkueen tuplamestariksi kaudella 2012/13. Seura eteni hänen johdollaan myös CAF Confederation Cupin välieriin vuonna 2013. Janin jätti seuran elokuussa 2014 ja siirtyi guinealaisen AS Kaloumin peräsimeen.Pascal Janin, nouvel entraineur de l'AS Kaloum Hän sai kuitenkin potkut jo joulukuussa 2014.AS Kaloum : Pascal Janin limogé (Off)

Syyskuussa 2015 Janinista tuli tunisialaisen JS Kairouanin päävalmentaja.Pascal Janin nouvel entraineur de la JSK

Meriitit
Pelaajana
 Division 2: 1976

Valmentajana
 Malin mestaruus (2): 2013, 2014
 Malin cup: 2013

Lähteet

Luokka:Ranskalaiset jalkapallovalmentajat
Luokka:Ranskalaiset jalkapallomaalivahdit
Luokka:Vuonna 1956 syntyneet
Luokka:Elävät henkilöt